google/wiki40b huggingface dataset:
Monteverdi Peninsula

Monteverdi Peninsula er en stor isdekt halvøy som ligger mellom Bach isbrem og George VI Sound, og den sørligste delen av Aleksanderøya i Antarktis. Nordsiden av Monteverdi Peninsula er omgitt av Bach isbrem, en stor isbrem mellom Monteverdi Peninsula fra Beethoven Peninsula. Fauréfjorden som ligger på sørsiden av halvøya. Den er fylt av is som kommer fra den nærliggende George VI isbrem og fra George VI Sound. Sørsiden av halvøya ble først sett og kartlagt av Finn Rønne og Carl Eklund i United States Antarctic Service, 1939–41, som reiste langs George VI Sound. Den ble kartlagt fra flyfotografi tatt av Ronne Antarctic Research Expedition, 1947–48, og fra landmålinger tstt av Falkland Islands Dependencies Survey, 1948-50 og navngitt av United Kingdom Antarctic Place-Names Committee etter den italienske komponisten Claudio Monteverdi, 1568-1643. Monteverdi Peninsula er en av åtte halvøyer på Aleksanderøya.
Mount Scenery

Mount Scenery er en sovende vulkan på 877 meter på øya Saba i Karibia. Toppen er det høyeste punkt i Kongeriket Nederlandene.
Mount Scenery er toppen av stratovulkanen som utgjør øya Saba. Vulkanen hadde sist utbrudd i 1640.
Flukten

Handling

Filmen forteller historien om adelskvinnen Lena von Mahlenberg, som sommeren 1944 reiser tilbake til farens gods i Østpreussen. Flere år tidligere hadde hun forlatt hjemmet for å oppdra sin utenomekteskapelige datter Viktoria. På godset lover hun å gifte seg med grev Heinrich von Gerstorff, som hun var lovet bort til. Men etter at grevens bror, Ferdinand, begår selvmord, påvirket av krigens redsler, blir bryllupet avlyst. I Østpreussen møter hun også den franske krigsfangen François Beauvais. I januar 1945 rykker Stalins røde armé stadig nærmere, med sine nådeløse massakrer, plyndringer og massevoldtekter. Etter oppfordring fra faren blir Lena leder for en flyktningekolonne. En nådeløs flukt gjennom sne og is begynner. Flyktningene blir flere ganger bombardert av sovjetiske kampfly, og mange omkommer.

Bakgrunn

Opptakene til filmen ble gjort i Litauen i februar og juni 2006. Den fransk-tyske kanalen arte sendte hele filmen, som er på 3 timer, 2. mars 2007. ARD og den østerrikske kanalen ORF sendte filmen i to deler 4. og 5. mars, med rundt 13 millioner seere.
Taktro

Taktro er den delen av et tak som blir lagt som kledning over den bærende konstruksjonen av sperrer eller åser. Det danner derved et underlag for taktekking.
Taktroet er en nødvendig bestanddel i et torvtak. Andre metoder for taktekking, som halmtak eller tekking med tegl eller skifer på sperrer, kan unnvære troet, siden tekkingen ble lagt og festet til horisontale lekter på tvers av sperrene. Tak uten tro var vanlige i land der bindingsverk eller murverk dominerte byggeskikken. Også i norske byer forekom i eldre tid tegltekking «på åpen lekt» uten taktro.
Tradisjonelt ble det brukt trebord lagt kant i kant til taktroet. I moderne tid har man også tatt i bruk pløyde bord, sponplater som er fuktbehandlet, og vannfast, limt kryssfiner som materialer.
3XN

3XN er et dansk arkitektfirma med kontorer i Århus og København. 3XN ble grunnlagt som Nielsen, Nielsen & Nielsen (3xNielsen) i 1986 i Århus av Kim Herforth Nielsen, Lars Frank Nielsen og Hans Peter Svendler Nielsen. Sistnevnte gikk ut av firmaet 1992, Lars Frank Nielsen gikk ut i 2001. 
3XN ledes av en partnerkrets på tre: kreativ sjef Kim Herforth Nielsen, administrerende direktør Bo Boje Larsen og konkurransesjef Jan Ammundsen.
I Norge er 3XN representert med prosjekter som kulturbygget Plassen i Molde, Buen kulturhus i Mandal og et boligområde i Bjørvika. 
Den 22. mars 2013 åpnet Den Blå Planet – Nordeuropas største akvarium i Kastrup på Amager – tegnet av 3XNs tegnestue.

Priser – utvalg

Arkitektkontoret mottok Nykredits Arkitekturpris i 1988 og Eckersbergmedaljen i 1999.Kontoret har vunnet RIBA European Award flere ganger, i 2005 for Sampensions hovedkontor i Hellerup, i 2007 for
Alsion i Sønderborg, i 2011 for Midelfart Sparebank og i 2013 for Frederiksberg Domhus.
Nødåpner

En nødåpner (også kalt KAC-boks eller nødåpnerknapp) er en innretning som skal ivareta personellsikkerheten ved en rømningssituasjon i en bygning med elektroniske dørlåser. Boksen har et plastglass som kan knuses eller en knapp som trykkes inn. Den plasseres like ved rømningsdør og strømmen som holder det elektriske sluttstykket låst ledes gjennom en bryter i nødåpneren. Når glasset knuses vil strømmen til sluttstykket brytes og døren kan åpnes. 
Bruk av nødåpner forutsetter at det benyttes lås med omvendt funksjon, dvs. at døren er låst når det står spenning på låsen, og ulåst når spenningen er borte. Selv om det skulle være montert åpnebryter på innsiden av døren eller utløst brannsignal er programmert til å åpne rømningsdører, vil det normalt fortsatt være krav om å anvende nødåpner, da dette er en mekanisk innretning som kan styres fra dørens innside og man ikke vet hvordan et elektronisk system vil oppføre seg ved brann.
Normalt kan man med en spesialnøkkel bryte kretsen i en nødåpner for å unngå å måtte knuse eller demontere glasset i testsammenheng.
I Norge er en nødåpner alltid grønn. Manuelle brannmeldere er laget etter samme prinsipp, men er røde på farge.
Skarnes

Skoler

På Korsmo, på vestsiden av elven, ligger Korsmo skole, Sør-Odal ungdomsskole og Skarnes videregående skole. Ungdomsskolen er den eneste i kommunen. Kommunens nye barne- og ungdomsskole, Glommasvingen skole, er under oppføring her, og Sør-Odal idrettshall ligger også på Korsmo. På Os, nord for Skarnes, ligger Solbakken folkehøgskole.

Idrett

Skarnes idrettslag har nytt forballanlegg på Skarnes idretts- og aktivitetspark, 1 kilometer vest for tettstedet. Idrettslaget har også skigruppe, og lysløype med start ved Bøssmyra, rett ved Korsmo skole. Idrettslaget har egen skihytte, Vardelia.  
Skarnes håndball består av en del aldersbestemte lag både for gutter og jenter, og foreningen stiller også herrelag i 3. divisjon. Håndballaget var tidligere en del av Skarnes idrettslag, men trakk seg ut for en del år tilbake. Skarnes håndball spiller sine hjemmekamper i Sør-Odal idrettshall på Korsmotunet.

Næringssenter

Skarnes har et kjøpesenter, parken, hvor butikker som Nille, Notabene, BeauSy, Apotek 1, legekontor, kinarestaurant, Sparebanken Hedmark og Europris holder til. Skarnes har i tillegg en gågate med butikker, hvor man blant annet finner klesbutikken Ukkestad, Eurospar, Vinmonopolet, Kiwi, barberer, jernvare og flere.

Fritid

På Strøm, 3 kilometer øst for Skarnes, ligger det et lekeland for barn. Sør-Odal idretts- og aktivitetspark (SIAP) er et idrettsanlegg på Os, 1 kilometer nordøst for Skarnes. Aktivitetsparken inneholder vannskianlegg, fotballbaner og paintball-anlegg. På vannskianlegget blir det blant annet avholdt mange arrangementer som konserter om sommeren osv. Vannskianlegget er nasjonalanlegg for vannskisport i Norge. Der er det også ypperlige muligheter for bading, volleyballspilling, andre sommeraktiviter samt aking og skihopping om vinteren.
Max Riemelt

Karrière

Han er født og oppvokst i Berlin, hvor han fortsatt bor sammen med sin datter.
Max Riemelt er selvlært og har ingen spesiell skolegang knyttet opp mot skuespilleryrket. Da han var elleve år, ble han med i en teatergruppe på skolen sin og på barneteater sammen med en slektning. Hans TV-debut kom i 1997 med en birolle i Eine Familie zum Küssen. 
Han ble kjent for publikum i 1998, da han fikk en av hovedrollene i en ZDF-produksjon, Zwei allein. Max gjennomførte filmproduksjonen Zwei allein mens han gikk på videregående skole. Det siste skoleåret gjennomførte han, men etter dette gjennomførte han ingen videre skolegang ettersom han ville satse fullt på å være profesjonell skuespiller. Han nektet å avtjene verneplikt på grunn av dette. 
Max Riemelt fikk gjennom sine ZDF-produksjoner et godt forhold til den tyske regissøren Dennis Ganser. Ganser og Riemelt har derfor planlagt og produsert flere filmer sammen, blant de mest viktige produksjonene er filmene Napola – Elite für den Führer og Mädchen, Mädchen. For disse to filmene har Max Riemelt mottatt flere tyske og internasjonale filmpriser.
Temnorhynchus

Utseende

Middelsstore (gjerne 15-20 millimeter), avlange, svarte biller. Hannen har et kort horn i pannen. Oversiden er ganske kraftig punktert og lite blank.

Levevis

Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet søtpoteter. De voksne er trege insekter som sjelden kommer til lys.

Utbredelse

Slekten er hovedsakelig utbredt i Afrika, men to arter forekommer i det sørligste Europa. Dessuten har én art etablert seg i det østlige Australia, der den lever mest i hager.
Kärlek på lasarett

«Kärlek på lasarett» er en svensk popsang, skrevet av Thore Skogmann og Clara Johansson. Sangens jeg-person forelsker seg i en lege på sykehuset.
Den best kjente versjonen er med Anna-Lena Löfgren. Den ble utgitt på EP-platen Metronome MEP 9094.
Harpoon (missil)

Varianter

Harpoonmissilet ble utviklet for å kunne brukes fra flere forskjellige plattformer. AGM-84 for fly, RGM-84 for skip og UGM-84 for ubåter.
Strutsepolitikk

Strutsepolitikk er et uttrykk for å lukke øynene for en ubehagelig sannhet.
Uttrykket viser til at strutsen visstnok skal stikke hodet ned i sanden når den blir angrepet, fordi den tror at problemet blir borte. I virkeligheten stikker ikke strutsen hodet i sanden. Den løper avgårde i inntil 70 km/t, eller legger seg ned på bakken og spiller død – noe mange andre dyr også gjør.
Skibuss

Skibuss er en ordinær buss ment for skiløpere, enten som skyttelbuss til skianlegg eller som intern transport mellom skiløypene på bakkene spesielt i et alpinanlegg.

Bruksområde

Om vinteren vil bussoperatører ha egne busser beregnet for transport av skiløpere med utstyr. Det kan enten være en turbuss hvor man må sette skiene i bagasjerommet eller en lavgulvbuss med interiør som tillater frakt av ski i selve passasjerrommet. I eldre tid var det vanlig for reisende å sette fra seg skiutstyret på utvendige skistativer, enten bak eller langs sidene på bussen. Noen ganger var skistativet på taket. Skistativene kunne enten tas av eller var permanent festet på bussen.  
I utlandet kalles disse bussene enten ski bus på engelsk eller schibus på tysk. 
Interne skibusser kan være gratis for skiturister og ferierende, enten innenfor skianleggsområdet eller mellom skianlegg og overnattingssteder. I Trysil trenger man bare å vise gyldig skipass for å ha gratis busstransport fra sentrum til Trysil Høyfjellsenter. Men tilbudet kan varieres fra vintersesong til vintersesong når det gjelder eksterne skibusser fra bysentre til skianlegg, noen ganger er nedleggelse uunngåelig. 
Av og til har skianlegg egne busser i avtale med lokale busselskaper, som SkiGeilo med Geilo Turbusser siden september 2017 hvor det er et stort skianlegg med intern kommunikasjon. I november 2017 ble tre busser bygd av Mercedes tatt i bruk. Disse bussene som er i midibuss-størrelse, har dobbeltdør og lavgulv.
TONO

Juridisk

Norge er tilsluttet Bernkonvensjonen til beskyttelse av litterære og kunstneriske verk. Konvensjonens bestemmelser er i praksis gjennomført i Lov om opphavsrett til åndsverk 12. mai Nr.2 1961 (åndsverkloven). Loven gir opphavsmannen enerett til å gjøre verket tilgjengelig for allmennheten, og dermed også enerett til å gi samtykke til slik anvendelse. Verket gjøres tilgjengelig for allmennheten når det fremføres offentlig (åndsverkloven §2). Et prinsipp i Bern-konvensjonen er at utenlandske opphavsmenn, hvis land er tilsluttet konvensjonen, skal ha den samme beskyttelsen som de nasjonale opphavsmenn (det såkalte nasjonalitetsprinsippet).

Virksomheten

TONO gir, på rettighetshavernes vegne, tillatelse til bruk av musikk ved kringkasting, musikktjenester på Internett og annen offentlig fremføring. For dette innkreves et vederlag. Det er ansvarlig arrangør for fremføringen som betaler vederlag. På grunnlag av rapportering fra arrangørene, distributørene og kringkastingsselskapene, avregnes vederlaget individuelt til rettighetshaverne i de fremførte verkene. I 2016 ble NOK 447 339 687 overført til rettighetshaverne, noe som tilsvarer ca. 85 % av organisasjonens omsetning. TONO er en non-profit organisasjon, og er eid og styrt av sine medlemmer.

EDVARD-prisen

TONO har siden 1998 delt ut Edvard-prisen, oppkalt etter Edvard Grieg, og er en pris TONO tildeler opphavere som har skapt musikkverk og tekst til musikk av høy kvalitet.

NORCODE

TONO driver et internasjonalt bistandsarbeid i samarbeid med de øvrige norske opphavsrettsorganisasjonene BONO , Gramo, Kopinor og Norwaco for å styrke komponister og andre kreative yrkesgruppers levekår og opphavsrett gjennom organisasjonen NORCODE
Fylkesvei 376 (Hedmark)

Fylkesvei 376 (Fv376) i Hedmark går mellom Hokås bru og Homsjøen i Kongsvinger kommune. Veien er 8,2 km lang.
2019 ble veien del av Fylkesvei 2014.
Parque Biblioteca León de Greiff

Parque Biblioteca León de Greiff, også kjent som Parque Biblioteca León de Greiff, er en bibliotekpark i Medellín i Colombia. Den er oppkalt etter poeten León de Greiff. Biblioteket er kjent for sin iøynefallende arkitektur. Det er tegna av Giancarlo Mazzanti, og sto ferdig i 2007. Det har et areal på 6800 m². Det befinner seg i bydelen Villa Hermosa øst i byen.
Jerry Mateparae

Militær karriere

Mateparae vervet seg i 1972 til New Zealands hær og tjenestegjorde som soldat. I 1976 tok han offisersutdannelse i Australia. Senere har han tatt stabsskole i Storbritannia og Australia. Mateparae har mastergrad fra University of Waikato.
Han har ført befal på tropps-, kompani- og bataljonsnivå og har arbeidet ved militære skoler. I tillegg til tjeneste i hæren har han også tjenestegjort i New Zealand Special Air Service. Fra 1994 til 1995 var han militærobservatør for UNTSO i Sør-Libanon. Mateparae førte i 1998 befal over den fredsbevarende styrken Operasjon Belisi, som ble satt inn på den borgerkrigsherjede øya Bougainville i Papua Ny-Guinea. Mateparae hatt ledende stillinger i New Zealands forsvar. I 1999 ble han øverstkommanderende for landstridskreftene og fra desember samme år til juli 2001 ledet han New Zealands tropper i Øst-Timor. I 2002 ble han hærsjef. Han ble forfremmet til generalløytnant og overtok stillingen som forsvarssjef i 2006. Mateparae ble i august 2010 utpekt til sjef for etterretningstjenesten Government Communications Security Bureau (GCSB), der han begynte i februar 2011, men trakk seg 1. juli 2011 fra sjefsstillingen i påvente av å overta som generalguvernør.

Generalguvernør

Utnevnelsen til generalguvernør ble kunngjort i mars 2011 og ble godkjent av dronning Elizabeth II av New Zealand 7. mars 2011. Mateparae ble innsatt som generalguvernør 31. august 2011. Han overtok etter Anand Satyanand.
Mateparaes periode som generalguvernør utløp 31. august 2016. Han ble etterfulgt i embetet av Patsy Reddy.

Utmerkelser

I 1999 ble Mateparae utnevnt til offiser av New Zealands fortjenstorden for sin innsats på Bougainville. Han ble i 2011 forfremmet til ridder storfølgesvenn i samme orden, ble med dette adlet og fikk rett til å føre tiltaleformen sir foran sitt navn. Mateparae er også følgesvenn av Dronningens tjenesteorden, samt innehaver av New Zealand Operational Service Medal, New Zealand General Service Medal 1992 (Non-Warlike), New Zealand Armed Forces Award with clasp og East Timor Medal, samt FN-medaljen i UNTSO-bånd. I 2011 ble han tildelt den singaporske ordenen Darjah Utama Bakti Cemerlang (Tentera). Han er Fellow av New Zealand Institute of Management.
I kraft av embetet som generalguvernør var Mateparae ordenskansler for de nyzealandske ordenene New Zealand-ordenen og New Zealands fortjenstorden og første følgesvenn av Dronningens tjenesteorden.
Koji Yamase

Japans herrelandslag

Koji Yamase spilte 13 landskamper for Japans herrelandslag.
Omskolering av islamistiske ekstremister i Saudi-Arabia

Omskolering av islamistiske ekstremister i Saudi-arabia består av tiltak som inkluderer tilbud om opphold ved institusjon. Rehabiliteringssenteret har vært i drift siden 2007, og er drevet i regi av Saudi-Arabias regjering. Senteret holder til i 6 bygningskomplekser i al-Thumama, en forstad i Riyadh. Hver av bygningskompleksene har plass til 20 menn som studerer, spiser og bor sammen, inntil programmet er avsluttet.
Dette er en videreføring av Saudi-Arabias innenriksdepartementets program, fra 2004, som skal få «...innsatte som er dømt for å ha vært innblandet i ekstremisme på bedre tanker.» Programmets navn er Munasaha, som ledes av Abdulrahman al-Hadlaq.
Blant de omskolerte elevene som har vært tilknyttet rehabiliterinssenteret, er minst en tidligere Guantanamo-fange, Abu Sulayman. Om sine overordnede/veiledere ved rehabiliteringssenteret så har han sagt: «De trodde jeg ville bære hat i meg etter all tiden i Guantanamo»...«Men jeg ser meg aldri tilbake. Jeg sa til meg selv: OK, nå vil jeg begynne et nytt liv.»
Teraschema

Utseende

Cerambycini er middelsstore til store, mer eller mindre brunlige til svarte trebukker. Antennene er gjerne noe lengre enn kroppen og ganske kraftige. Pronotum har rundede sider og er ofte kraftig knudrete eller tverr-rynket.

Utbredelse

Slekten er utbredt på Madagaskar.
Via Claudia Valeria

Via Claudia Valeria (iblant via Valeria Claudia) var en romervei som utgikk fra Via Valeria. Keiser Claudius lot bygge en forlengning av veien Via Valeria som gikk mot Cerfennia, gjennom passet Mons Imeus (dagens Forca Caruso) og videre til pelignernes og marrucinernes dalganger og slurtade ved Ostia Aterni ved elven Aternus' munning, der Pescara idag ligger.
Arild Nybø

Karriere

I perioden 1988-2005 var han journalist og fotograf i lokalaviser, lokal-TV, P4, NRK Sogn og Fjordane (1996–2005), og faglærer i media.
Han fikk Sogn og Fjordane journalistlags pressepris i 2002 sammen med Ottar Starheim, for å ha bygd opp Fylkesleksikon for Sogn og Fjordane. Nybø var ògså med på å bygge opp Nynorsk mediesenter og var faglærer der i 2004.
Informasjonssjef i Helse Førde i 2005. Fra 2006 ansatt i Firda som kanalredaktør for firda.no. Fra 2007 - 2009 redaksjonssjef i Avishuset Firda og kanalsjef i Mediehuset Sogn og Fjordane (Firda og Firdaposten).
Han startet i 2009 selskapet Mediebruket AS der han er daglig leder.
Engelens spill

Handling

Romanens handling foregår i et gotisk og dystert Barcelona i tiårene før den spanske borgerkrig, og handler om forfatteren David Martin, som blir bedt om å skrive en ganske uvanlig bok av en mystisk forlegger.
Kilsmo

Kilsmo er et tettsted i Örebro kommune i Örebro län i landskapet Närke i Sverige. I 2010 hadde tettstedet 263 innbyggere.
Nokia 1110

Nokia 1110 og Nokia 1110i er GSM mobiltelefoner produsert og solgt av Nokia. Nokia 1110 kom i butikkene i 2005, og Nokia 1110i ble lansert i 2006. Begge telefonene er rettet mot lite erfarne mobiltelefonbrukere. Nokia menere at Nokia 1110i har fordelen ved at den er lett og bruke samtidig som den er billig.
Castarède

Castarède er et armagnachus. 
Huset ble grunnlagt i 1832, og er med det Armagnacs eldste hus. Slottet heter Chateau de Maniban og er fra 1500-tallet. Det ligger i Bas-Armagnac, med egne vinmarker. Her har de 3 hektar med Folle Blanche og 13 hektar med Ugni Blanc og Colombard. 
De har 2 vinkjellere, som er over 100 år gamle. Den ene ligger ved elven Baïse, ved Pont de Bordes. Her lagres de eldste armagnacene. Den andre ligger på vinslottet deres.

Historie

Huset ble etablert i 1832. Gjennom årene har de samlet opp et betydelig lager med årgangsarmagnacer, den eldste er fra 1888. De har spesialisert seg på årgangsarmagnacer som reduseres naturlig til ca. 40%, dvs. at de ikke tynner ut med vann for å oppnå den ønskede alkoholstyrken. 
Huset er fortsatt eid av familien Castarède, det eies i dag av Florence Castarède; 6. generasjon Castarède.
Matrand

Matrand er et sted i Eidskog i Hedmark fylke. Stedet ligger rundt 20 km sør for Kongsvinger og rundt 20 km fra riksgrensen til Sverige.
Ved Matrand ble det på 1100-tallet reist en stavkirke og dagens Eidskog kirke er bygd på samme sted og er fra 1665.
Veien gjennom Eidskog har gjennom historien vært viktig militært sett og flere ganger opp gjennom historien har svenske styrker rykket inn i området. For å forsøke å stoppe dem ble det bygget flere forsvarsverk i området, blant annet ved Magnor og Matrand, underlagt Kongsvinger festning.
Siste gang svenskene angrep gjennom Eidskog var i 1814 da generalmajor Carl Pontus Gahn 31. juli krysset grensen og marsjerte mot Kongsvinger. Han ble stoppet ved Lier skanse nær Kongsvinger den 2. august av oberstløytnant Krebs og trakk seg tilbake til Eidskog. Den 4. august rykket Krebs etter for å drive svenskene helt ut av landet. De to styrkene møttes i slaget ved Matrand, som var den blodigste trefningen under hele krigen og endte med norsk seier.
Senere samme år havnet Norge i union med Sverige og fiendtlighetene ved grensen opphørte for denne gang. At veien gjennom Eidskog var en viktig forbindelsesrute mellom de to landene ble ytterligere understreket ved åpningen av Grensebanen i 1865, som knyttet Christiania til Stockholm.
Afrikamesterskapet i friidrett 2004 – 100 meter menn

Øvelsen 100 meter menn ved Afrikamesterskapet i friidrett 2004 ble avholdt den 14.–15. juli i Brazzaville i Republikken Kongo.
ISO 3166-2:ER

ISO 3166-2:ER er Eritreas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Eritrea er det definert koder for seks regioner.
Hver kode består av to deler, atskilt av en bindestrek. Første del er ER, ISO 3166-1 alfa-2-koden for Eritrea. Andre del er to bokstaver.
Alessandro Tassoni

Bakgrunn

Alessandro Tassoni var sønn av adelige foreldre, Bernardino Tassoni og Sigismonda Pellicciari. Han mistet begge foreldre i ung alder, og ble oppdratt av sin morfar, Giovanni Pellicciari. Det var med Giovanni at han, etter det som tradisjonelt fortelles, han først besøkte spannet (bøtten) som senere skulle gi ham inspirasjon til sitt hovedverk, i klokketårnet i Modenas katedral.
Han studerte rettsvitenskap i Bologna og i Ferrara. I 1589 ble han medlam av Accademia della Crusca i Firenze.

Karriere

Tassoni ble i 1597 sekretær hos kardinal Ascanio Colonna (fra 1597 til 1608); med ham bodde han fra 1600 en tid i Spania. Han inntrådte i 1613 i tjeneste hos hertugen av Savoia og i 1632 hos hertug Frans I av Este. I Pensieri diversi (1601) rettet Tassoni kjetterske angrep på Homers og Aristoteles' autoritet og bestrebet seg seg (lenge før Charles Perrault) på å oppvise sin samtids overlegenhet over de gamle både i kunstneriske og vitenskapelige disipliner. 
Hans Considerazioni sopra le rime del Petrarca (1609) utgjør den første og ikke minst skarpe protesten mot den overdrevne hyllest av Petrarca. Mot spanjorenes maktfremtrengen i Italia rettet Tassoni de heftige oppropene Filippiche (1615) og Manifesto, som pådro ham mye ubehag. 
Hans rykte støtter seg egentlig på det komiske heltediktet La secchia rapita (i tolv sanger, 1614, trykket første gang i 1622, mange senere opplag), hvori en bortrøvet bøtte gir opphavet til en av middelalderens feider mellom Bologna og Modena. 
Skalden lar der på et parodierende vis opphøyd episke toner utmunne i lav burlesk samt satiriserer vellykket sine dikterbrødres oppstyltede billedspråk og mytologiske virvar. Dette dikt, som til formen besitter klassiske kvaliteter, grunnla en ny form for poesi, og ble etterlignet i mange land.